**DECIZIA ETAPEI DE ÎNCADRARE**

**Nr. xxxx din 07.02.2024**

Ca urmare a solicitării de emitere a acordului de mediu adresată de **SC PIGTIM FARM SRL** prin Nodiș Ioan, cu sediul în Timișoara, str. Augustin Coman, nr. 9-11, județul Timiș, înregistrată la APM Arad cu nr. 11390/2300/R/13.07.2023 şi completările ulterioare, înregistrate cu nr. 149518/3057/R/12.09.2023, nr. 15918/3057/R/12.09.2023, nr. 15291/3238/R/26.09.2023, nr. 15182/25.04.2023, 15141/2209.07.2023, nr. 16111/10.07.2023, nr. 15276/26.09.2023, nr. 15278/26.09.2023nr. 18143/14.11.2023, nr. 19943/4343/R/19.12.2023, în baza:

**- Legii nr. 292/2018** privind evaluarea impactului anumitor proiecte publice şi private asupra mediului;

**- OUG nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările și completările ulterioare;

**- Legii apelor nr. 107/1996**, cu modificările și completările ulterioare,

autoritatea competentă pentru protecţia mediului APM Arad **decide**, ca urmare a consultării membrilor Comisiei de Analiză Tehnică, că proiectul „**Extindere fermă de reproducție suine cu hală pentru bunici**”, propus a fi amplasat în trup izolat din intravilanul localităţii Semlac, FN (CF 300361Semlac), județul Arad, **nu se supune evaluării impactului asupra mediului.**

 **Justificarea prezentei decizii:**

1. **Motivele pe baza cărora s-a stabilit că nu este necesară evaluarea impactului asupra mediului sunt următoarele:**

a)proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, **Anexa** 2 la **pct. 13. a)** Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului,

b) justificare în raport cu criteriile din Anexa nr. 3 la Legea nr. 292/2018:

**1. Caracteristicile proiectului**

**a) Dimensiunea şi concepţia întregului proiect:**

Proiectul **„Extindere fermă de reproducție suine cu hală pentru bunici*”*, este** amplasat pe teren trup izolat, zonă unități agricole, conform CF nr. 300361 Semlac, hală cu suprafața de 7.263,40 mp, cu destinația curți construcții în intravilan. Pe amplasament se află în curs de derulare proiectul inițial „Înființare fermă reproducție suine în comuna Semlac, județul Arad”, proiect reglementat de APM Arad prin Acordul de mediu nr. 5 din 28.10.2021, extinderea fiind în cadrul aceluiaș perimetru cu suprafața de 140.000 mp.

Proiectul prevede extinderea fermei cu o hală nouă de reproducție suine (bunici). Construcția halei va fi în continuarea helelor de pe același amplasament.

Grajdul pentru bunici va avea un efectiv de **600 de scroafe**, după extindere capacitatea fermei va fi: **3400 locuri scroafe** (în această capacitate sunt incluse și locurile pentru tineret, vieri și categorii intermediare de animal – scrofițe, bunici etc.).

Hala propusă prin prezentul proiectva avea suprafața de7.263,40 mp și șase zone funcționale:

- compartiment pentru înseminare,

- compartiment pentru vieri,

- compartiment pentru gestație comună,

- 5 compartimente pentru maternitate,

- 19 compartimente pentru tineret,

- holuri care leagă compartimentele de coridorul tehnologic (care face legătura cu celelalte hale).

Noua hală propusă este complet integrată în fluxul tehnologic existent. Utilitățile sunt asigurate din racordurile existente.

CLĂDIRI PROPUSE prin proiectul inițial:

S constr. = 23.940,30 mp

S constr. desf. = 23.940,30 mp

CLĂDIRI PROPUSE prin extindere: hală H7- bunici

S constr. = 7.263,40 mp

S constr. desf. = 7.263,40 mp

TOTAL CONSTRUCȚII cf. AC 01/03.01.2022 + extindere:

S constr. = 31.203,70 mp

S constr. desf. = 31.203,70 mp

Existent cf AC 01/03.01.2022:

POT existent = 17,10%

CUT existent = 0,17

Propus cu extinderea:

POT propus = 22,29%

CUT propus = 0,22

Ferma după extindere va avea 8 secţiuni distincte:

- carantină (scrofițe și vieri) (hala nr. 1),

- însămânțare şi gestaţia timpurie (hala nr. 2),

- gestaţie medie și târzie (hala nr. 3),

- maternitate (hala nr. 4),

- purcei – tineret (hala nr. 5 și 6),

- zona administrativă, tehnică, filtrul sanitar

- zona de spălare și decontaminare auto, zonă administrativă

- hala pentru bunici - hala nr. 7 (obiectiv analizat în cadrul prezentului proiect).

Bilant de materiale existent și în urma extinderii propuse

|  |  |  |
| --- | --- | --- |
| **Element de bilanț** | **Situația actuală (capacitate 2800 capete scroafe)** | **Situație propusă (capacitate 3600 capete scroafe)** |
| ***Produsele și subprodusele obținuțe*** |  |  |
| Purcei maxim 30 kg/cap pentru livrare | 2821 tone/an | 3628 tone/an |
| ***Deșeuri și subproduse:*** |  |  |
| Dejecții: | 17027 mc/an | 21897 mc/an |
| Pierderi de producțe: cadavre de animale (purcei): | 35.05 tone/an | 45.07 tone/an |
| Apă menajeră uzată: | 4.55 mc/zi = 1661 mc/an | 5.85 mc/zi = 2136 mc/an |
| Deșeuri menajere (5 kg/angajat/zi) | 91.25 tone/an; | 117.3 tone/an; |
| Deșeuri de cenușă de la incinerator: | 1 tonă/an | 1.2 tone/an |
| ***Materii prime:*** |  |  |
| Furaje: | 7135 tone/an | 9176 tone/an |
| Apă: | 78909.35 mc/an | 101477.4 mc/an |
| ***Materiale auxiliare:*** |  |  |
| Medicamente și vaccinuri: | 36 tone/an | 46.3 tone/an |
| Substanțe dezinfectante: | 3.162 tone/an | 4.066 tone/an |
| Detergenți: | 0.15 tone/an | 0.33 tone/an |
| Motorină  | în funcție de necesităși | în funcție de necesități |
| GPL | 100 tone/an | 128 tone/an |

Asigurarea utilităților: alimentarea cu apă, evacuarea apelor uzate, evacuarea dejecțiilor, gestionarea deșeurilor rămân nemodificate față de proiectul inițial „Înființare fermă reproducție suine în comuna Semlac, județul Arad”, investiție în curs de derulare, proiect reglementat de APM Arad prin Acordul de mediu nr. 5 din 28.10.2021.

Alimentarea cu apăse va face din 2 foraje (unul activ şi unul rezervă), prevăzute cu pompă submersibilă. Înmagazinarea apei se va face în rezervor cu capacitatea de 200 mc. Pentru stingerea incediilor sunt prevăzuţi 2 hidranţi externi la fiecare dintre hale.

Apele uzate vor fi colectate în bazine vidanjabile cu capacitatea de: 2 mc la incinerator, 30 mc la filtru sanitar, respectiv 8 mc şi separator de produse petroliere 3 mc la decontaminarea auto.

Apele uzate de la spălarea halelor după depopulare vor fi colectate împreună cu dejecţiile lichide în lagună, cu o capacitate corespunzătoare numărului de porci, de unde după o perioadă de fermentare vor fi împrăştiate pe terenurile arabile conform unui plan de fertilizare aprobat;

Evacuarea dejecţiilor în lagună cu capacitatea de 12000 mc, etanşeizată prin folosirea de membrane electrosudabile – membrană geotextilă de 1,5 mm şi membrană de 1 mm, între membrane este prevăzut un sistem de alarmare şi detectare a eventualelor scurgeri accidentale; Lângă lagună sunt prevăzute 2 foraje de observaţie a apelor freatice.

Instalaţii termice pentru încălzire şi prepararea apei calde este prevăzută o centrală termică care va funcţiona cu GPL.

Încălzirea în halelor se face cu aeroterme. În maternitate se face încălzire suplimentară cu becuri infraroşu.

Răcirea halelor vara se va face prin pulverizare cu apă.

Apele pluviale: apele pluviale de pe acoperişuri vor fi colectate într-un bazin de retenţie de unde vor fi utilizate pentru irigarea spaţiilor verzi din incintă;

- pentru apele pluviale din zone din care există posibilitatea antrenării de dejecţii se va realiza un sistem de colectare şi dirijare/pompare a acestora în bazinul colector;

- pentru apele pluviale de pe platformele carosabile vor fi create pante pentru scurgerea acestora dinspre interiorul incintei spre drumurile laterale sau spre zonele verzi pentru infiltrare în sol;

Deșeurile de origine animală nedestinate consumului uman (de ex. mortalități) vor fi colectate într-o cameră frigorifică (încăpere cu suprafaţa de 22,69 mp, dotată cu agregat frigorific - conform cu proiectul inițial

**b) Cumularea cu alte proiecte existente și/sau aprobate:**

Noua hală propusă este complet integrată în fluxul tehnologic existent, hala nu poate funcționa de sine-stătători doar în strânsă legătură cu restul obiectelor din cadrul fermei. Pentru proiectul inițial „Înființare fermă reproducție suine în comuna Semlac, județul Arad”, a fost obținută Autorizația de construire nr. 01 din 03.01.2022. Investiția inițială a fost reglementată de A.P.M. Arad prin Acordul de mediu nr. 5 din 28.10.2021.

În vecinătatea fermei propuse se găsesc următoare proiecte similare:

- ferma de îngrășare suine din intravilanul com. Șeitin, CF 302590, jud. Arad, operată de SC MARROM PIGS SRL situată la distanța minimă de 3.90 km față de ferma analizată.

- ferma de îngrășare suinedin intravilanul com. Șeitin, CF 302590, jud. Arad, operată de SC EVROM PIGS SRL, situată la distanța minimă de 4.24 km față de ferma analizată .

Ferma va fi amplasată la o distanţă de 1 km spre nord faţă de locuinţele din satul Semlac, 5 km est faţă de localitatea Şeitin şi de 15 km faţă de Ungaria.

**c) Utilizarea resurselor naturale, în special a solului, a terenurilor, a apei și a biodiversității:**

Conform Certificatului de Urbanism nr. 19 din 26.05.2022 folosința actuală a terenului este curți construcții în intravilan, conform PUG - trup izolat A25, zonă destinată unităților agricole.

Materialele de construcţii utilizate pentru realizarea proiectului vor fi: nisip, pietriș, panouri prefabricate etc. Acestea vor fi asigurate prin grija constructorului, prin achiziționare de la terţe societăţi.

**d) Cantitatea și tipurile de deșeuri generate/gestionate:**

 ***În perioada de construcție*** se pot produce deșeuri din construcții / demolări. Acestea sunt gestionate astfel:

* Deșeurile din construcții / demolări (resturi de materiale de construcție) sunt predate operatorului de salubritate cu care există contract încheiat.
* Resturile vegetale rezultate de la curățarea terenului sunt evacuate printr-un operator autorizat.
* deșeul de pământ cod 17 05 04 „pământ şi pietre, se va utiliza la refacerea amplasamentului iar cel excedentar se va folosi la taluzarea lagunei pentru stocarea dejecțiilor
* pământ din săpătura: se va utiliza ca material de umplutură la refacerea terenului limitrof construcției.

Principalele deșeuri rezultate din procesul de construire sunt:

* 17 05 04 – pământ şi pietre altele decât cele specificate la 17 05 03 (din excavări) 4,6 mc/an
* 20 03 01 – deșeuri municipale amestecate 0, 5 t/an
* 17 01 07 – beton, cărămizi; 0,2 mc/an
* 17 02 01 – lemn; 0,1 mc/an
* 17 02 03 – materiale plastice; 0,5 mc/an
* 17 04 07 – amestecuri metalice; 0,3 t/an
* 17 04 05 – fier şi oțel. 0,2 t/an
* 15 02 02\* - absorbanți, materiale filtrante 0,1 t/an.

Gestionarea deșeurilor: se depozitează selectiv, în containere corespunzătoare şi sunt valorificate/ eliminate prin societăți autorizate, pe baza de contract.

În perioada de operare

Din activitatea întregii ferme rezultă deșeurile conform tabelului

|  |  |  |  |  |  |  |
| --- | --- | --- | --- | --- | --- | --- |
| **TIP DESEU** | **COD** | **Cantități – ferma existentă t/an** | **Cantități – hala nouă propusă** | **Cantități- ferma după extindere** | **Proveniență** | **Mod de gestiune** |
| Dejecții animaliere (materii fecale, urină),  | 02 01 06  | 17435 | 5710 | 23145 | De la animale(21897 mc total, densitate 1057kg/mc) | Stocare în lagună impermeabilă cu volumul de 12000 mc |
| Deșeuri de țesuturi animaleMortalități 0,6 – 2%; | 02 01 02  | 35.05 | 7.51 | 42.56 | Mortalități, | Incinerare în incinerator propriuExcesul poate fi preluat de un operator autorizat în bază de contract |
| Nămoluri de la spălare și curățareDin curățarea bazinelor vidanjabile și a căminelor de vizitare | 02 01 01  | 0.5 | 0.11 | 0.61 | De la curățarea rețelelor de canalizare și a bazinelor vidanjabile | Predare operator autorizat (cel care vidanjează apele uzate) |
| Deșeuri menajereDiverse deșeuri rezultate de la personal și din activitatea de creștere porci | 20 03 01 | 91.25 | 19.55 | 110.80 | De la angajați și alte deșeuri asimilabile | Preluare de operatori autorizați in bază de contract. |
| Cenușă incineratorCenușa nu este periculoasă. Deșeurile organice, prin incinerare își pierd caracterul periculos (infecțios) | 19.01.12 | 1 | 0.21 | 1.21 | De la incinerarea cadavrelor și a resturilor organice  | Cenușa va fi depusă în laguna de dejecții. |

Se mai produc în cantități reduse (pe toată ferma, inclusiv extinderea):

* deșeuri de ambalaje (15.01.01; 15.01.02; 15.01.03) – aprox. 126 kg/an. Acestea sunt colectate separat și sunt preluate de operatori autorizați în bază de contract.
* Deșeuri de ambalaje provenite de la substanțe periculoase (DDD) (15.01.10\*) – aprox. 126 kg/an. Acestea sunt colectate separat și sunt preluate în bază de contract de operatori autorizați sau sunt gestionate de firma care este contractată pentru activități DDD.
* Deșeuri rezultate din activitatea de asistență veterinară – un total de aprox. 32 kg/an:
	+ Obiecte ascuțite (18.01.01);
	+ deşeuri a căror colectare şi eliminare fac obiectul unor măsuri speciale pentru prevenirea infecţiilor (18.02.02\*) - ambalaje de la antibiotice, seruri;
	+ deşeuri a căror colectare şi eliminare nu fac obiectul unor măsuri speciale pentru prevenirea infecţiilor: cod 18 02 03 (ambalaje); medicamente: cod 18 02 08

Aceste deșeuri sunt colectate în recipiente adecvate și sunt preluate de operatori autorizați în vederea eliminării.

Pentru fiecare tip de deșeu generat se vor amenaja sisteme temporare de stocare corespunzătoare, astfel încât să nu existe riscul poluării factorilor de mediu şi crearea de disconfort.

Deșeurile rezultate, atât în faza de construcție cât și de funcționare se depozitează selectiv în containere corespunzătoare si sunt valorificate/ eliminate prin societăți autorizate pe baza de contract.

**Gestionarea deșeurilor din deolări se va face conform cu adresa nr.7359/14.12.2023 emisă de Primăria Semlac (depuse în locurile stabilite de primărie stabilite de comun acord).**

**e) Poluarea și alte efecte negative**

În perioada de execuţie a lucrărilor sursele de poluanţi pentru **sol, subsol** şi **ape** pot fi următoarele:

- depozitarea necontrolată a deșeurilor și a materialelor de construcție;

- activitățile desfășurate pentru amenajarea obiectivului investiției;

- scurgeri accidentale de produse petroliere de la autovehicule și utilaje.

Sursele de impurificare ale atmosferei, caracteristice perioadei de construire, sunt:

* pulberi în suspensie și sedimentabile provenite din activitătile de executie a lucrărilor de construcție proiectate și de la materialele de construcții utilizate;
* gaze de eşapament provenite de la utilajele/mijloacele de transport implicate în activitătile de construcții proiectate.

În perioada de funcţionare sursele potențiale de poluanți pentru sol, subsol şi apepot fi:

- gunoiul de grajd inclusiv dejecţii lichide de grajd. Perioada de stocare a dejectiilor va fi funcție de perioada de interdicție legată de împraștierea dejecțiilor pe terenurile agricole.

- substanțele chimice ce se vor utiliza pe amplasament pentru igienizare;

- cadavrele de animale.

Sursele de poluanţi pentru aer:

- emisii de la incinerator;,

* eventuale mirosuri de la dejecții;
* emisii de amoniac;
* pulberi în suspensie și sedimentabile provenite din activitățile de transport a furajelor și de la măcinarea cerealelor pentru furajarea animalelor;
* gaze de eşapament provenite de la utilajele/mijloacele de transport implicate în activitățile desfășurate pe amplasament (furajare, curățarea grajdurilor, transportul și depozitarea furajelor).

Zgomotul

În perioada de realizare a lucrărilor: activităţile utilajelor/mașinilor şi echipamentelor necesare executării lucrărilor, dar acesta se va resimţi pe perioade scurte de timp, iar în perioada de funcţionare zgomotul va fi dat de funcționarea motoarelor de la mașinile/utilajele agricole/mijloacele de transport de pe amplasament.

**f) Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

Luând în considerare caracteristicile proiectului şi amplasamentul acestuia (departe de localităţi şi de cursuri de apă), nu se vor genera efecte majore și proiectul nu poate fi afectat semnificativ de dezastre naturale.

**g) Riscurile pentru sănătatea umană –** Conform Notificării de asistență de specialitate de sănătate publică nr. 389 din 29.09.2023 emisă de DSP Arad proiectul este în concordanță cu legislația națională privind condițiile de igienă și sănătate publică. A fost emis avizul de principiu favorabil nr. 10128 din 19.07.2023 de către Direcției Sanitar Vereinară și Siguranța Alimentelor Arad.

**2. Amplasarea proiectului:**

**a) Utilizarea actuală şi aprobată a terenului**

Conform Certificat de urbanism nr. 19/26.05.2022 eliberat de Primăria comunei Semlac terenul unde se propune extinderea este un trup izolat A25 – zonă unități agricole, CF 300361 Semlac, funcţiunile admise fiind unități agricole.

Pe amplasament se află în curs de derulare proiectul inițial „Înființare fermă reproducție suine în comuna Semlac, județul Arad”, proiect reglementat de APM Arad prin Acordul de mediu nr. 5 din 28.10.2021.

**b) Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**

Nu se prevăd probleme legate de calitatea şi capacitatea de regenerare a resurselor naturale din zonă.

**c) Capacitatea de absorbţie a mediului natural, acordându-se o atenţie specială următoarelor zone**

- zonele umede, zone riverane, guri ale râurilor – proiectul nu este amplasat în zone umede, zone riverane sau guri ale râurilor;

- zonele costiere şi mediul marin – proiectul nu este amplasat în zonă costieră;

- zonele montane şi forestiere – proiectul este amplasat în zonă de câmpie, nu este amplasat în zonă montană sau cu vegetație forestieră;

- arii naturale protejate de interes naţional, comunitar, internaţional – proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011;

- zonele clasificate sau protejate conform legislaţiei în vigoare – proiectul nu este amplasat în zone clasificate sau protejate;

- zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depăşirea standardelor, activităţile desfăşurate în imediata vecinătate fiind monitorizate;

- zonele cu o densitate mare a populaţiei – ferma va fi amplasată la o distanţă de 1 km spre nord faţă de locuinţele din satul Semlac, 5 km est faţă de localitatea Şeitin şi de 15 km faţă de Ungaria.

- peisaje şi situri importante din punct de vedere istoric, cultural sau arheologic – proiectul este amplasat într-o zonă care nu prezintă aceste caracteristici.

**3. Tipurile şi caracteristicile impactului potenţial**

**a) Importanţa şi extinderea spaţială a impactului**

În vecinătatea fermei propuse se găsesc următoare proiecte similare:

**- Ferma de îngrășare suine** din intravilanul com. Șeitin, CF 302590, jud. Arad, operată de SC MARROM PIGS SRL - 1 hală cu capacitatea totală (număr mediu de locuri de cazare la un moment dat) de 2700 locuri porci la îngrășat x 3.4 serii /an, situată la distanța minimă de 3.90 km față de ferma analizată – în procedură de emitere a autorizației integrate de mediu

**- Ferma de îngrășare suine** din intravilanul com. Șeitin, CF 302590, jud. Arad, operată de SC EVROM PIGS SRL - 1 hală cu capacitatea totală (număr mediu de locuri de cazare la un moment dat) de 2700 locuri porci la îngrășat x 3.4 serii /an, situată la distanța minimă de 4.24 km față de ferma analizată – în procedură de emitere a autorizației integrate de mediu

Distanțele dintre cele 2 ferme din loc. Șeitin și ferma analizată sunt de minim 3.90 km, ceea ce face ca efectele asupra mediului generate de funcționarea simultană a fermelor, să fie reduse.

**b) Natura impactului**

În perioada de execuție a proiectului impactul asupra factorilor de mediu va fi redus, sursele de poluare fiind lucrările propuse prin proiect, menţionate anterior la punctul I.1.e.

În perioada de funcționare:

- dejecţiile vor fi pompate într-o lagună cu capacitatea de 12000 mc, bicompartimentată; impermeabilizată, prevăzută cu sistem de alarmare şi detecţie a eventualelor scurgeri, urmând a fi utilizate pentru fertilizarea terenurilor agricole;

- eventualele cadavre vor fi stocate în spaţiu dotat cu echipament frigorific, urmând a fi eliminate prin incinerare în incineratorul propriu;

- pentru golirea lagunei este prevăzut un bazin betonat;

- apele uzate de la filtrul sanitar vor fi colectate în bazin vidanjabil cu capacitatea de 30 mc;

- apele uzate de la clădirea administrativă vor fi colectate în bazin vidanjabil cu capacitatea de 8 mc, împreună cu cele provenite de la staţia de spălare auto (după preepurarea acestora prin separator de hidrocarburi cu capacitatea de 3 mc);

- apele de la necropsie vor fi colectate în bazin vidanjabil cu capacitatea de 2 mc;

- apele vor fi vidanjate de societăţi autorizate şi transportare la o staţie de epurare autorizată;

- pentru urmărirea evoluţiei calităţii apei freatice se vor executa cel puţin 2 foraje de monitorizare, amplasate pe sensul de curgere al apei freatice astfel: unul amonte de perimetrul fermei şi unul aval de perimetrul fermei;

- ambalajele furajelor vor fi colectate în pubele sau containere, pe categorii, urmând a fi valorificate sau eliminate prin societăţi autorizate;

- deşeurile menajere vor fi colectate în pubele urmând a fi preluate de operatorul de salubritate;

- cenuşa de la incinerator va fi preluată în vederea eliminării, de societăţi autorizate pentru acest tip de deşeu;

**c) Natura transfrontalieră a impactului**

**Proiectul propus nu se regăseşte în Anexa 1 (lista activităţilor) din Legea nr. 22/2001, pentru ratificarea Convenției privind evaluarea impactului asupra mediului în context transfrontieră.**

Amplasamentul proiectului propus este situat la o distanță minimă de 15 km față de granița cu Ungaria. Activitatea propusă nu este susceptibilă de a provoca un impact transfrontalieră negativ semnificativ, având în vedere distanța relativ mare față de graniță, specificul proiectului și amploarea acestuia. Pentru proiectul initial pe amplasamentul căruia se propune extinderea, Ministerului Mediului, Apelor și Pădurilor a exprimat punctul de vedere prin adresa nr. DEICP/R/5862/29.03.2021 – extinderea fiind în același perimetru al amplasamentului pentrucare s–a emis Acordul de mediu nr. 5 din 28.10.2021 de către APM Arad, considerăm că se poate menține.

**d) Intensitatea şi complexitatea impactului**

Sunt stabilite măsuri pentru prevenirea poluării aerului, solului şi apelor freatice (stocarea deşeurilor pe platformă betonată şi impermeabilizate, colectarea efluenţilor lichizi, stocarea cadavrelor în spaţiu frigorific).

Intensitatea impactului va fi redusă cu condiţia respectării tuturor măsurilor prevăzute.

**e) Probabilitatea impactului**

În perioada de execuţie a proiectului impactul lucrărilor asupra factorilor de mediu va fi temporar. În perioada de funcţionare impactul asupra factorilor de mediu va fi redus, conform datelor furnizate prin proiect.

**f) Debutul, durata, frecvenţa şi reversibilitatea preconizate ale impactului**

Impact redus, în perioada de execuţie, respectiv de funcţionare.

**g) Cumularea impactului cu impactul altor proiecte existente şi/sau aprobate**

**Emisii cumulate**

În vecinătatea fermei propuse se găsesc următoare proiecte similare:

**- Ferma de îngrășare suine** din intravilanul com. Șeitin, CF 302590, jud. Arad, operată de SC MARROM PIGS SRL - 1 hală cu capacitatea totală (număr mediu de locuri de cazare la un moment dat) de 2700 locuri porci la îngrășat x 3.4 serii /an, situată la distanța minimă de 3.90 km față de ferma analizată – în procedură de emitere a autorizației integrate de mediu

**- Ferma de îngrășare suine** din intravilanul com. Șeitin, CF 302590, jud. Arad, operată de SC EVROM PIGS SRL - 1 hală cu capacitatea totală (număr mediu de locuri de cazare la un moment dat) de 2700 locuri porci la îngrășat x 3.4 serii /an, situată la distanța minimă de 4.24 km față de ferma analizată – în procedură de emitere a autorizației integrate de mediu

**h) Posibilitatea de reducere efectivă a impactului**

Ca urmare a măsuri propuse pentru prevenirea poluării aerului, solului şi apelor freatice (stocarea deşeurilor pe platformă betonată, a dejecțiilor în lagună impermeabilizată, colectarea efluenţilor lichizi, stocarea cadavrelor în spaţiu frigorific), se consideră că impactul proiectului asupra factorilor de mediu este redus.

**II. Motivele pe baza cărora s-a stabilit că nu este necesară evaluarea adecvată sunt următoarele:**

- Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece proiectul propus nu se implementează în arie naturală protejată.

**III. Motivele pe baza cărora s-a stabilit că nu este necesară evaluarea impactului asupra corpurilor de apă sunt următoarele:**

Ca urmarea informaţiilor furnizate de titular prin documentaţia depusă: prin Adresa nr.23500/ASN/34461/01.11.2023 AN Apele Române – ABA Mureş a decis că este necesară modificarea Avizului de Gospodărire a Apelor nr. 204 din 19.10.2021, astfel fiind obținut Avizului de Gospodărire a Apelor nr. 428 din 29.11.2023.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Măsuri de diminuare a impactului pentru apă şi sol – preluate din actul de reglementare emis la inființarea fermei:

- colectarea separată, pe categorii a apelor provenite din fermă şi supravegherea sistemului de colectare şi evacuare a apelor uzate menajere, pluviale şi tehnologice;

- apele uzate de la filtrul sanitar vor fi colectate într-un bazin vidanjabil cu capacitatea de 30 mc;

- apele uzate de la clădirea administrativă vor fi colectate în bazin vidanjabil cu capacitatea de 8 mc, împreună cu cele provenite de la staţia de spălare auto (după preepurarea acestora prin separator de hidrocarburi cu capacitatea de 3 mc);

- apele uzate de la spălarea halelor după depopulare vor fi colectate împreună cu dejecţiile lichide în lagună, cu o capacitate corespunzătoare numărului de porci, de unde după o perioadă de fermentare vor fi împrăştiate pe terenurile arabile conform unui plan de fertilizare aprobat;

- apele de la sala de necropsie şi zona incineratorului vor fi colectate în bazin cu capacitatea de 2 mc;

- apele pluviale de pe acoperişuri vor fi colectate într-un bazin de retenţie de unde vor fi utilizate pentru irigarea spaţiilor verzi din incintă;

- pentru apele pluviale din zone din care există posibilitatea antrenării de dejecţii se va realiza un sistem de colectare şi dirijare/pompare a acestora în bazinul colector;

- pentru apele pluviale de pe platformele carosabile vor fi create pante pentru scurgerea acestora dinspre interiorul incintei spre drumurile laterale sau spre zonele verzi pentru infiltrare în sol;

- întreţinerea şi exploatarea corespunzătoare a sistemului de canalizare (menajeră, tehnologică şi pluvială);

- şlamul de bălegar va fi folosit pentru fertilizarea terenurilor numai în perioadele recomandate;

- transportul, depozitarea si administrarea dejecţiilor în conformitate cu recomandările Codului Bunelor Practici Agricole şi tehnologiilor BAT în domeniu;

- limitarea traseelor autovehiculelor şi utilizarea reţelei de căi de acces existente pentru evitarea încărcării suplimentare a apelor de suprafaţă şi subterane cu particule în suspensie;

- se vor realiza zone de protecţie sanitară în jurul forajelor de alimentare cu apă;

- amplasarea de toalete ecologice pentru colectarea apelor uzate menajere pe perioada de şantier;

- este necesar ca utilajele de exploatare şi mijloacele de transport:

* + sa fie verificate tehnic şi să nu prezinte defecţiuni prin care să aibă loc scurgeri de motorină, uleiuri etc.;
	+ alimentarea cu motorină şi schimbul de ulei se vor face în locuri special amenajate (garaje, ateliere);
	+ reparaţiile se vor executa în ateliere speciale;
	+ spălarea autovehiculelor se va face în spălătorii autorizate, cu condiţii speciale de protecţie şi colectare a apelor;
	+ orice utilaj sau autovehicul care nu prezintă siguranţă în exploatare din punct de vedere al protecţiei mediului va fi oprit sa lucreze;
	+ mecanicii de utilaje şi şoferii vor fi instruiţi în acest sens;

- deşeurile menajere rezultate din activitatea personalului vor fi depozitate în containere speciale amplasate în locuri protejate;

- toţi salariaţii vor fi instruiţi cu privire la masurile speciale de protecţie a mediului pe care trebuie sa le respecte şi vor fi informaţi cu privire la masurile coercitive ce vor fi luate în caz de accidente ecologice datorate neglijentei.

Măsurile de minimizare a emisiilor de poluanţi în atmosferă vor consta în:

- aplicarea tehnicilor BAT;

- hrănirea în faze diferenţiate pe faze de creştere în funcţie de greutatea corporală a animalului;

- buna gospodărire a dejecţiilor;

- utilizarea aditivilor care schimba proprietăţile fizice şi chimice (azotul şi fosforul excretat) ale dejecţiilor;

- înfiinţarea unei perdele forestiere perimetrale, care să aibă în compoziţie arbori şi arbuşti indigeni, fără a fi folosite specii invazive care să aducă atingere Parcului Natural Lunca Mureşului;

- controlul traficului auto în interiorul amplasamentului;

- întreţinerea drumurilor de acces.

**Compatibilitatea cu obiectivele de protecţie a sitului Natura 2000, după caz:**

Terenul nu este amplasat în arii naturale protejate. Amplasamentul fermei este situat la distanța de cca 2 km faţă de parcul Natural Lunca Mureşului. Activitatea din fermă nu afectează starea de conservare a sitului deoarece nu există interacțiuni între obiectivele fermei și ale sitului.

Terenurile agricole pe care se vor împrăștia dejecțiile fermei nu vor afecta în vreun fel starea de conservare a acestuia.

**Luarea în considerare a impactului direct, indirect şi cumulat cu al celorlalte activităţi existente în zonă/cumularea impactului cu impactul altor proiecte existente şi/sau aprobate**

Activitatea economică dominantă a zonei este agricultura.

În partea de vest, la o distanţă de 3,9 km, în UAT Şeitin se află societatea MARROM PIGS SRL - hală pentru creşterea porcilor (capacitate 2700 locuri), în curs de emitere a autorizaţiei integrată de mediu. Distanţa dintre cele 2 ferme face ca efectele asupra mediului generate de funcţionarea simultană să fie reduse, cu condiţia respectării cerinţelor BAT privind gestionarea emisiilor.

**Nivelurile de emisie asociate celor mai bune tehnici disponibile aplicabile, pentru poluanţii care pot fi emişi în cantităţi semnificative, sau, după caz, parametrii ori măsuri tehnice echivalente.**

Aer înconjurător:

Activitatea desfăşurată pe amplasament nu trebuie să conducă la o deteriorare a calităţii aerului prin depăşirea valorilor limită stabilite prin Legea nr. 104/2011 privind aerul înconjurător la indicatorii de calitate specifici activităţii şi cele stabilite prin STAS 12574/87.

Pentru amoniac, valorile rezultate in urma desfăşurării activităţii, se vor încadra în limitele prevăzute in STAS 12574/1987 privind condiţiile de calitate a aerului în zonele protejate, astfel:

- pentru media de scurtă durată (30 min)

|  |  |
| --- | --- |
| **Indicator** | **Limita impusa** |
| amoniac | 300 µg/m3 |
| hidrogen sulfurat | 15 µg/m3 |

- pentru medie de lungă durată – zilnica

|  |  |
| --- | --- |
| **Indicator** | **Limita impusa** |
| amoniac | 100 µg/m3 |
| hidrogen sulfurat | 9 µg/m3 |

|  |  |  |
| --- | --- | --- |
| **Indicator** | **Perioada de mediere** | **C.M.A.****STAS 12574-8** |
| Pulberi sedimentabile | lună | 17 g/m2/lună |

### **NOTA - Prelevarea probelor şi efectuarea analizelor se vor face de laboratoare acreditate.**

BAT-AEL pentru emisiile de amoniac în aer provenite din fiecare adăpost pentru porci

|  |  |  |  |  |
| --- | --- | --- | --- | --- |
| **Parametrul de analizat** | **Categorie de animal** | **BAT-AEL** (1)**(kg NH3 /spaţiu pentru animal/an)** | **Tehnica** | **Frecvenţa** |
| Amoniac exprimat ca NH3 | Scroafe aflate în călduri şi scroafe gestante | 0,2-2,7 (2) (3) | - Estimare prin utilizarea bilanţului masic bazat pe excreţie şi pe azotul total (sau azotul amoniacal total) prezent în fiecare etapă de gestionare a dejecţiilor animaliere sau - Estimare prin utilizarea factorilor de emisie | O dată pe an |
| Scroafe care alăptează (inclusiv purcei) din boxele de fătare | 0,4-5,6 (4) |
| Purcei înţărcaţi | 0,03-0,53 (5) (6) |

(1) Limita inferioară a intervalului este asociată cu utilizarea unui sistem de purificare a aerului.

(2)Pentru instalațiile existente care utilizează o fosă adâncă în combinație cu tehnici de management nutrițional, limita superioară a BAT-AEL este de 4,0 kg de NH3/spațiu pentru animal/an.

(3) Pentru instalațiile care utilizează BAT 30.a6, 30.a7 sau 30.a11, limita superioară a BAT-AEL este de 5,2 kg de NH3/spațiu pentru animal/an.

(4)Pentru instalațiile existente care utilizează BAT 30.a0 în combinație cu tehnici de management nutrițional, limita superioară a BAT-AEL este de 7,5 kg de NH3/spațiu pentru animal/an.

(5)Pentru instalațiile existente care utilizează o fosă adâncă în combinație cu tehnici de management nutrițional, limita superioară a BAT-AEL este de 0,7 kg de NH3/spațiu pentru animal/an.

(6) Pentru instalațiile care utilizează BAT 30.a6, 30.a7 sau 30.a8, limita superioară a BAT-AEL este de 0,7 kg de NH3/spațiu pentru animal/an.

BAT constau în monitorizarea emisiilor de amoniac, pulberi și/sau mirosuri generate de fiecare adăpost pentru animale echipat cu un sistem de purificare a aerului, prin utilizarea tuturor tehnicilor următoare, cel puțin cu frecvența indicată mai jos (BAT 28)

|  |  |  |  |
| --- | --- | --- | --- |
|  | **Tehnica** | **Frecventa** | **Aplicabilitate** |
| a | Verificarea performanţei sistemului de purificare a aerului prin măsurarea amoniacului, a mirosurilor și/sau a pulberilor în condiţiile practice din fermă și conform unui protocol de măsurare prevăzut și prin utilizarea metodelor de standard EN sau a altor metode (ISO, naționale ori internaționale) care asigură date de o calitate științifică echivalentă. | O dată pe an | Nu este aplicabilă în cazul în care sistemul de purificare a aerului a fost verificat în combinație cu un sistem de adăpostire similar și în condițiile de funcționare. |
| b | Controlul eficienței funcționării sistemului de purificare a aerului (de exemplu prin înregistrarea în mod continuu a parametrilor de funcționare sau prin utilizarea unor sisteme de alarmă). | Zilnică | General aplicabilă. |

Apa:

*Apele uzate* colectate în bazinele vidanjabile vor respecta parametrii NTPA 002 din HG 188/2002, cu modificările şi completările ulterioare, pentru a fi acceptate într-o staţie de epurare.

*Apele pluviale* colectate prin intermediul unei retele de rigole, vor respecta parametrii NTPA 001 din HG 188/2002, cu modificările şi completările ulterioare, pentru a fi evacuate în canale.

Apa subterana va fi monitorizata conform frecvenţei stabilite de AN Apele Române – ABA Mureş, din forajele de observaţie amplasate conform Avizului de gospodărirea apelor nr. 204 din 19.10.2021.

Din forajele de control vor fi prelevate probe martor, înainte de începerea activităţii în fermă şi se vor efectua analiza următorilor indicatori: pH, CBO5, CCOCr, NH4+, NO3-, NO2-, fenoli, reziduu fix, Ptotal.

*Sol:*

BAT constau în monitorizarea cantității de azot și fosfor total excretat rezultată din dejecțiile animaliere, prin utilizarea uneia dintre următoarele tehnici, cel puțin cu frecvența indicată mai jos (BAT 24):

|  |  |  |
| --- | --- | --- |
|  | **Tehnica** | **Frecventa** |
| a | Calculare prin utilizarea unui bilanț masic al azotului și fosforului bazat pe rația alimentară, conținutul de proteine brute al regimului alimentar, cantitatea totală de fosfor și performanța animalelor.  | O dată pe an |
| b | Estimare prin utilizarea analizei dejecțiilor animaliere pentru conținutul de azot total și de fosfor total  |

Se va realiza monitorizarea solului in incinta fermei, in zona bazinelor de stocare dejectii, şi de pe terenurile arabile unde are loc fertilizarea cu dejectii. (Punctele de prelevare a probelor de sol vor fi marcate pe amplasament pentru a putea fi identificate).

Pentru terenurile unde se împrăştie dejecţiile, se va realiza *O DATĂ LA 4 ANI - Studiul Agrochimic si Pedologic şi ANUAL - Plan de fertilizare a terenurilor*.

Fertilizarea terenurilor agricole cu dejecţii, se va realiza numai după trecerea perioadei de stocare necesara pentru stabilizare/fermentare.

Monitorizarea parametrilor de proces:

BAT 29. BAT constau în monitorizarea următorilor parametri ai procesului, cel puțin o dată pe an.

|  |  |  |
| --- | --- | --- |
|  | **Parametrul** | **Descriere** |
| a | Consumul de apă. | Înregistrarea prin utilizarea, de exemplu, a aparatelor de măsură adecvate sau a facturilor. Principalele procese consumatoare de apă din adăposturile pentru animale (curățarea, hrănirea etc.) pot fi monitorizate separat. |
| b | Consumul de energie electrică. | Înregistrarea prin utilizarea, de exemplu, a aparatelor de măsură adecvate sau a facturilor. Consumul de energie electrică al adăposturilor pentru animale este monitorizat separat de cel al altor instalații din fermă. Principalele procese consumatoare de energie din adăposturile pentru animale (încălzire, ventilație, iluminat etc.) pot fi monitorizate separat. |
| c | Consumul de combustibil. | Înregistrarea prin utilizarea, de exemplu, a aparatelor de măsură adecvate sau a facturilor. |
| d | Numărul de animale care intră și ies, inclusiv naşterile și mortalităţile în cazul în care este relevant. | Înregistrarea prin utilizarea, de exemplu, a registrelor existente. |
| e | Consumul de furaje. | Înregistrarea prin utilizarea, de exemplu, a facturilor sau a registrelor existente. |
| f | Generarea de dejecții animaliere. | Înregistrarea prin utilizarea, de exemplu, a registrelor existente |

Conform Deciziei de punere în aplicare (UE) 2017/302 a Comisiei din 15 februarie 2017 de stabilire a concluziilor privind cele mai bune tehnici disponibile (BAT), în temeiul Directivei 2010/75/UE a Parlamentului European și a Consiliului, pentru creşterea intensivă a păsărilor de curte și a porcilor, vor fi respectate următoarele:

**Buna organizare internă**

BAT 2. Pentru a preveni sau a reduce efectele asupra mediului și pentru a îmbunătăți performanţa globală, BAT constau în utilizarea tuturor tehnicilor indicate mai jos.

Amplasarea corespunzătoare a instalaţiei/fermei și o bună amenajare spațială a activităților pentru:

* a reduce transporturile de animale și de materiale (inclusiv a dejecțiilor animaliere);
* a asigura distanțe adecvate față de receptorii sensibili care au nevoie de protecție;
* a lua în considerare condițiile climatice existente (de exemplu vântul și precipitațiile);
* a lua în considerare capacitatea potențială de dezvoltare ulterioară a fermei;
* a preveni contaminarea apelor.

Educarea și formarea personalului, în special pentru:

* reglementări relevante, creșterea animalelor, sănătatea și bunăstarea animalelor, gestionarea dejecțiilor animaliere, siguranța lucrătorilor;
* transportul și împrăștierea pe sol a dejecțiilor animaliere;
* planificarea activităților;
* planificarea și gestionarea situațiilor de urgență;
* repararea și întreținerea echipamentelor.

Pregătirea unui plan de urgență pentru a face față emisiilor și incidentelor neprevăzute, cum ar fi poluarea corpurilor de apă. Acesta include:

* un plan al fermei care cuprinde sistemele de canalizare și sursele de apă/efluenți;
* planuri de acțiune pentru intervenție în cazul unor evenimente posibile (de exemplu incendii, scurgeri ale depozitelor de dejecții lichide sau prăbușirea acestora, scurgerea necontrolată din grămezile de dejecții animaliere, scurgeri de combustibil);
* echipamentele disponibile pentru gestionarea unui incident de poluare (de exemplu echipament pentru blocarea drenărilor în teren, îndiguirea șanțurilor, baraje flotante pentru scurgerile de combustibil).

Verificarea, repararea și întreținerea periodică a structurilor și a echipamentelor, cum ar fi:

* depozitele de dejecții lichide, la orice semn de deteriorare, degradare, scurgere;
* pompele pentru dejecții lichide, dispozitive de amestec, separatoare și irigatoare;
* sistemele de aprovizionare cu apă și furaje;
* sistemul de ventilație și senzorii de temperatură;
* silozurile și echipamentele de transport (de exemplu, supape, țevi);
* sistemele de purificare a aerului (de exemplu, prin inspecții periodice). Acestea pot include curățenia fermei și gestionarea dăunătorilor.

Depozitarea animalelor moarte astfel încât să se prevină sau să se reducă emisiile.

**Managementul nutrițional**

BAT 3. Pentru a reduce azotul total excretat și, prin urmare, emisiile de amoniac, satisfăcând în același timp nevoile nutriționale ale animalelor, BAT constau în utilizarea unui regim alimentar și în aplicarea unei strategii nutriționale care include una dintre tehnicile indicate mai jos sau a unei combinații a acestora.

- reducerea conținutului de proteine brute prin utilizarea unui regim alimentar echilibrat în azot bazat pe necesitățile de energie și aminoacizi digestibili;

- hrănirea în mai multe etape cu asigurarea unui regim alimentar adaptat cerințelor specifice ale perioadei de producție;

- adăugarea unei cantități controlate de aminoacizi esențiali la un regim alimentar cu un nivel scăzut de proteine brute. Aplicabilitatea poate fi limitată în cazul în care furajele cu un conținut scăzut de proteine nu sunt accesibile din punct de vedere economic. Aminoacizii sintetici nu se utilizează în cazul producției animaliere ecologice;

- utilizarea de aditivi furajeri autorizați care reduc azotul total excretat.

BAT 4.Pentru a reduce fosforul total excretat, satisfăcând în același timp nevoile nutriționale ale animalelor, BAT constau în utilizarea unui regim alimentar și în aplicarea unei strategii nutriționale care include una dintre tehnicile indicate mai jos sau a unei combinații a acestora.

- hrănirea în mai multe etape cu asigurarea unui regim alimentar adaptat cerințelor specifice ale perioadei de producție;

- utilizarea de aditivi furajeri autorizați care reduc cantitatea totală de fosfor excretat (de exemplu fitază). Este posibil ca fitaza să nu se aplice producției animaliere ecologice;

- utilizarea fosfaților anorganici cu grad ridicat de digerare pentru înlocuirea parțială a surselor convenționale de fosfor din furaje (în limitele impuse de disponibilitatea fosfaților anorganici cu grad ridicat de digerare);

*BAT-asociat total azot excretat (tabel 1.1.)*

|  |  |  |
| --- | --- | --- |
| **Parametru** | **Categorie de animale** | **BAT** asociat total azot excretat(kg N excretat/spaţiu pentru animal/an)\* |
| total azot excretat, exprimat ca N | Purcei intarcati | 1,5-4,0 |
| Scroafe (inclusiv purcei) | 17,0-30,0 |

*BAT- asociat total phosfor excretat (tabel 1.2.)*

|  |  |  |
| --- | --- | --- |
| **Parametru** | **Categorie de animale** | **BAT** asociat total phosfor excretat(kg P2O5 excretat/ spaţiu pentru animal/an)\* |
| fosfor total excretat, exprimat ca P2O5 | Purcei intarcati | 1,2-2,2 |
| Scroafe (inclusiv purcei) | 9,0-15,0 |

**Utilizarea eficientă a apei**

BAT 5. Pentru utilizarea eficientă a apei, BAT constau în utilizarea unei combinații a tehnicilor indicate mai jos.

- menținerea unei evidențe a utilizării apei;

- detectarea și repararea scurgerilor de apă;

- utilizarea aparatelor de curățare cu înaltă presiune pentru curățarea adăposturilor pentru animale și a echipamentelor;

- selectarea și utilizarea echipamentului corespunzător (de exemplu adăpători de tip biberon, adăpători circulare, jgheaburi cu apă) pentru anumite categorii de animale, garantând, în același timp, disponibilitatea apei (ad libitum);

- verificarea și (dacă este necesar) ajustarea în mod periodic a calibrării echipamentului de furnizare a apei potabile.

BAT 6. Pentru a reduce producerea de ape uzate, BAT constau în utilizarea unei combinații a tehnicilor indicate mai jos :

- menținerea suprafeței zonelor murdare din curte la un nivel cât mai redus posibil;

- reducerea la minimum a consumului de apă;

- separarea apei de ploaie necontaminate de fluxurile de ape uzate care trebuie tratate.

BAT 7. Pentru a reduce emisiile în apă provenite din apele uzate, BAT constau în utilizarea unei combinații a tehnicilor indicate mai jos:

- scurgerea apelor uzate către un container special sau un depozit pentru dejecțiile lichide;

- epurarea apelor uzate;

- împrăștierea pe sol a apelor uzate, de exemplu prin utilizarea unui sistem de irigații, cum ar fi aspersoare, sisteme de stropitoare mobile, rezervoare, injector cu bară de împrăștiere. Aplicabilă numai pentru apele uzate cu un nivel de contaminare scăzut dovedit.

**Utilizarea eficientă a energiei**

BAT 8. Pentru utilizarea eficientă a energiei în cadrul unei ferme, BAT constau în utilizarea unei combinații a tehnicilor indicate mai jos:

- sisteme de încălzire/răcire și de ventilație cu eficiență ridicată;

- optimizarea sistemelor de încălzire/răcire și de ventilație și gestionarea acestora, în special în cazul în care se utilizează sisteme de purificare a aerului;

- izolarea pereților, a podelelor și/sau a plafoanelor adăposturilor pentru animale;

- utilizarea iluminatului eficient din punct de vedere energetic.

**Emisii de zgomot**

BAT 10. Pentru a preveni sau, dacă acest lucru nu este posibil, pentru a reduce emisiile de zgomot, BAT constau în utilizarea uneia dintre tehnicile indicate mai jos sau a unei combinații a acestora.

- asigurarea unor distanțe adecvate între instalație/fermă și receptorii sensibili În etapa de planificare a instalației/fermei, distanțele adecvate dintre instalație/fermă și receptorii sensibili sunt asigurate prin aplicarea distanțelor standard minime;

- amplasarea echipamentelor - nivelurile de zgomot pot fi reduse prin:

- mărirea distanței dintre emițător și receptor (prin amplasarea echipamentelor cât mai departe posibil de receptorii sensibili);

- reducerea la minimum a lungimii țevilor de distribuire a furajelor;

- amplasarea recipientelor și a silozurilor cu furaje astfel încât să se reducă la minimum circulația vehiculelor în cadrul fermei.

- Măsuri operaționale - acestea includ măsuri cum ar fi:

- închiderea ușilor și a orificiilor principale ale clădirii, în special pe perioada hrănirii, în cazul în care este posibil;

- utilizarea echipamentului de către personal cu experiență;

- evitarea activităților generatoare de zgomot în timpul nopții și la sfârșit de săptămână, în cazul în care este posibil;

- măsuri pentru controlul zgomotului în cursul activităților de întreținere;

- operarea conveierelor și a transportoarelor elicoidale pline cu furaje, în cazul în care este posibil;

- efectuarea a cât mai puține lucrări de terasament în zonele aflate în aer liber pentru a reduce zgomotul generat de tractoarele cu grapă.

- Echipamente silențioase - acestea includ echipamente cum ar fi:

- ventilatoare cu randament ridicat, în cazul în care ventilația naturală nu este posibilă sau nu este suficientă;

- pompe și compresoare;

- sisteme de hrănire care reduc stimulul înainte de hrănire (de exemplu recipiente cu hrană prevăzute cu pâlnie, ad libitum, echipamente compacte de distribuire a hranei).

- Echipamente de control al zgomotului - acestea includ:

- reductoare de zgomot;

- izolarea surselor de vibrații;

- amplasarea în spații închise a echipamentelor care fac zgomot (de exemplu mori, benzi transportoare pneumatice);

- izolarea fonică a clădirilor.

**Emisii de pulberi**

BAT 11. Pentru a reduce emisiile de pulberi provenite din fiecare adăpost pentru animale, BAT constau în utilizarea uneia dintre tehnicile indicate mai jos sau a unei combinații a acestora.

- Reducerea formării pulberii în interiorul clădirilor destinate creșterii animalelor. În acest scop se poate utiliza o combinație între următoarele tehnici:

- alimentarea ad libitum (permiterea accesului liber la furaje și la apă, astfel încât animalul să fie capabil să se hrănească în voie, în conformitate cu necesitățile sale biologice);

- utilizarea hranei umede, a hranei sub formă de pelete sau adăugarea unor materii prime uleioase sau lianți în sistemele de furajare uscate;

- montarea unor separatoare de pulberi în depozitele pentru furaje uscate care sunt umplute cu ajutorul sistemelor pneumatice.

- proiectarea și operarea sistemului de ventilație la o viteză mică a aerului în adăpost. Aplicabilitatea poate fi limitată de considerente care țin de bunăstarea animalelor.

- Reducerea concentrației de pulberi în interiorul adăpostului pentru animale:

- ceață de apă. Aplicabilitatea poate fi limitată de senzația termică scăzută percepută de animal în timpul formării ceții, în special în etapele sensibile ale vieții animalului și/sau în zonele cu climat rece și umed.

- Purificarea aerului expirat de un sistem de purificare a aerului (BAT 11, BAT 13, BAT 30), cum ar fi:

- epurator umed cu acid;

- sistem de purificare a aerului în două sau trei etape;

- epurator biologic (sau filtru „biotrickling”).

**Emisiile de mirosuri**

BAT 12.   Pentru a preveni sau, atunci când acest lucru nu este posibil, pentru a reduce emisiile de mirosuri emanate de o fermă, BAT constau în elaborarea, punerea în aplicare și revizuirea periodică a unui plan de gestionare a mirosurilor, în cadrul sistemului de management de mediu, care include următoarele elemente:

- un protocol care conține acțiunile și calendarele corespunzătoare;

- un protocol pentru monitorizarea mirosurilor;

- un protocol pentru răspunsul la cazurile identificate de neplăceri cauzate de mirosuri;

- un program de prevenire și eliminare a mirosurilor conceput, de exemplu, pentru a identifica sursa (sursele), pentru a monitoriza emisiile de mirosuri (a se vedea BAT 26), pentru a caracteriza contribuțiile surselor și pentru a pune în aplicare măsuri de eliminare și/sau reducere;

- o analiză a incidentelor anterioare în materie de mirosuri și a măsurilor de remediere a acestora și diseminarea cunoștințelor privind incidentele în materie de mirosuri.

Conform prevederilor Legii nr. 123/2020 de modificare a OUG nr. 195/2005 privind protecţia mediului aprobată prin Legea nr. 265/2006, cu modificările şi completările ulterioare, titularul a întocmit unui Plan de gestionare a disconfortului olfactiv, care cuprinde elementele de mai sus.

BAT 13. Pentru a preveni sau, în cazul în care nu este posibil, pentru a reduce emisiile de mirosuri și/sau impactul mirosurilor provenite de la o fermă, BAT constau în utilizarea unei combinații a tehnicilor indicate mai jos:

- asigurarea unei distanțe adecvate între fermă/instalație și receptorii sensibili.

- utilizarea unui sistem de adăposturi care pune în aplicare unul dintre următoarele principii sau o combinație a acestora (BAT 13 şi BAT 30):

 - menținerea animalelor și a suprafețelor uscate și curate (de exemplu evitarea scurgerilor de furaje, evitarea prezenței dejecțiilor animaliere în zonele de odihnă sau pe podelele parțial acoperite cu grătare);

 - reducerea suprafeței emițătoare a dejecțiilor animaliere;

 - evacuarea frecventă a dejecțiilor animaliere către un depozit de dejecții animaliere (acoperit) situat în exterior;

 - reducerea temperaturii dejecțiilor animaliere (de exemplu prin răcirea dejecțiilor animaliere) și a temperaturii mediului interior;

 - scăderea fluxului și a vitezei aerului pe suprafața dejecțiilor animaliere;

- optimizarea condițiilor de evacuare a aerului din adăposturile pentru animale prin utilizarea uneia dintre următoarele tehnici sau a unei combinații a acestora:

 - creșterea înălțimii la care este amplasat orificiul de evacuare (de exemplu evacuarea aerului deasupra nivelului acoperișului, coșuri, devierea aerului evacuat prin coama acoperișului, și nu prin partea inferioară a pereților);

 - creșterea vitezei de ventilație a orificiului vertical de ventilație;

 - amplasarea eficientă a barierelor externe pentru a crea turbulențe ale fluxului de aer aflat în mișcare (perdea vegetală de protecţie);

 - adăugarea unor acoperitori deflectoare în orificiile de evacuare amplasate în partea inferioară a pereților pentru a devia aerul evacuat către sol;

 - devierea aerului evacuat către părțile laterale ale adăpostului care sunt orientate în direcția opusă receptorului sensibil;

 - alinierea axei coamei acoperișului unei clădiri ventilate natural transversal față de direcția predominantă a vântului;

- utilizarea unui sistem de purificare a aerului, cum ar fi:

 - epurator biologic;

 - biofiltru;

 - sistem de purificare a aerului în 2 sau 3 etape;

- utilizarea uneia dintre următoarele tehnici de depozitare a dejecțiilor animaliere sau a unei combinații a acestora:

 - acoperirea dejecțiilor lichide sau solide în timpul depozitării;

 - amplasarea depozitului, luând în considerare direcția generală a vântului și/sau adoptarea de măsuri pentru a reduce viteza vântului în jurul și deasupra depozitului (de exemplu copaci, bariere naturale);

 - reducerea la minimum a amestecării dejecțiilor lichide.

- utilizarea uneia dintre următoarele tehnici pentru împrăștierea pe sol a dejecțiilor sau a unei combinații a acestora:

 - împrăștierea în fâșii, injector cu brazdă de suprafață sau de adâncime pentru împrăștierea pe sol a dejecțiilor lichide;

 - utilizarea dejecțiilor animaliere cât mai repede posibil.

**Emisiile provenite din depozitarea dejecțiilor lichide**

BAT 16. Pentru a reduce emisiile de amoniac în aer generate de depozitul de dejecţii lichide (lagună) BAT constau în utilizarea unei combinaţii a tehnicilor indicate mai jos:

* proiectarea şi gestionarea corespunzătoare a depozitului de dejecții lichide prin utilizarea mai multor tehnici prezentate mai jos:

 - reducerea raportului dintre suprafaţa emiţătoare şi volumul depozitului de dejecţii lichide;

 - operarea depozitului la un nivel mai scăzut de umplere;

* reducerea la minimum a amestecării dejecţiilor lichide: amestecarea (omogenizarea) dejecţiilor se va realiza doar în perioada de aplicare a fertilizantului organic;
* acoperirea depozitului de dejecţii lichide, utilizând una dintre următoarele tehnici:

 - acoperitoare rigidă;

 - acoperitori flexibile;

 - acoperitori plutitoare.

BAT 18. Pentru a preveni emisiile în sol și în apă provenite din colectarea, transportarea prin conducte și depozitarea dejecțiilor lichide într-un depozit și/sau într-o lagună (depozit îngropat), BAT constau în utilizarea unei combinații a tehnicilor indicate mai jos:

* utilizarea depozitelor care pot rezista influențelor mecanice, chimice și termice;
* alegerea unei instalații de depozitare cu o capacitate suficientă pentru a păstra dejecțiile lichide pe durata perioadelor în care nu este posibilă împrăștierea pe sol a acestora;
* construirea de instalații etanșe și echipament pentru colectarea și transferarea dejecțiilor lichide (de exemplu puțuri, canale, canale de scurgere, stații de pompare);
* depozitarea dejecțiilor lichide în depozite îngropate (lagune) care au baza și pereții impermeabili, de exemplu acoperiți cu argilă sau un strat de plastic (sau un strat dublu);
* instalarea un sistem de detectare a scurgerilor, constând, de exemplu într-o geomembrană, un strat de drenare și un sistem de țevi de drenare. Aplicabilă numai instalațiilor noi;
* verificarea integrității structurale a depozitelor cel puțin o dată pe an.

**Emisiile de amoniac provenite din adăposturile pentru porci**

BAT 30. Pentru a reduce emisiile de amoniac în aer provenite din fiecare adăpost pentru porci, BAT constau în utilizarea uneia dintre tehnicile indicate mai jos sau a unei combinații a acestora.

*-* una dintre următoarele tehnici, care aplică unul dintre următoarele principii sau o combinație a acestora:

 - reducerea suprafeței emițătoare de amoniac;

 - creșterea frecvenței de transportare a dejecțiilor lichide (dejecții animaliere) către depozite externe;

 - separarea urinei de materiile fecale;

 - păstrarea așternutului curat și uscat;

 - un sistem de aspirat pentru evacuarea frecventă a dejecțiilor lichide (în cazul unei podele prevăzute integral sau parțial cu grătare);

 - pereți înclinați ai canalului pentru dejecții animaliere (în cazul unei podele prevăzute integral sau parțial cu grătare);

 - o racletă pentru evacuarea frecventă a dejecțiilor lichide (în cazul unei podele prevăzute integral sau parțial cu grătare);

 - evacuarea frecventă a dejecțiilor lichide prin spălare sub presiune (în cazul unei podele prevăzute integral sau parțial cu grătare);

 - fosă pentru dejecții animaliere de dimensiuni reduse (în cazul unei podele prevăzute integral sau parțial cu grătare);

 - sistem de așternut complet (în cazul unei podele cu suprafață solidă din beton);

 - cuști sau padocuri (în cazul unei podele prevăzute parțial cu grătare) - la scroafe în călduri sau scroafe gestante, purcei înţărcaţi;

 - podea convexă și canale separate pentru apă și dejecții animaliere (în cazul boxelor cu podele prevăzute parțial cu grătare)- purcei înţărcaţi;

 - boxe cu așternut cu generare combinată de dejecții animaliere (dejecții solide și lichide) – scroafe care alăptează;

 - hrănire/odihnă pe podea solidă (în cazul boxelor cu așternut) - scroafe aflate în perioada de împerechere și scroafe gestante;

 - bazin pentru dejecții animaliere (în cazul unei podele prevăzute integral sau parțial cu grătare) - scroafe care alăptează;

 - colectarea dejecțiilor animaliere în apă;

 - o combinație de canale pentru apă și pentru dejecții animaliere (în cazul unei podele prevăzute integral cu grătare) - scroafe;

- răcirea dejecțiilor animaliere;

- utilizarea unui sistem de purificare a aerului, cum ar fi:

 - epurator umed cu acid;

 - sistem de purificare a aerului în două sau trei etape;

 - epurator biologic (sau filtru „biotrickling”).

- acidifierea dejecțiilor lichide.

**Prevederi pentru limitarea efectelor poluării la lungă distanţă sau transfrontaliere:**

- terenurile care vor fi fertilizate cu dejecţii vor fi amplasate la distanţă mică faţă de fermă şi la distanţă mare faţă de frontiera cu Ungaria.

**Respectarea normelor impuse prin legislaţia specifică din domeniul calităţii aerului, miros, managementul apei, managementul deşeurilor, zgomot din:**

- OUG nr. 195/2005 privind protecţia mediului, aprobata prin Legea nr. 265/2006 privind protecţia mediului, cu modificările si completările ulterioare;

- LEGE nr. 104/2011 privind calitatea aerului înconjurător, cu modificările şi completările ulterioare;

- Legea nr. 123/2020 pentru modificarea şi completarea Ordonanţei de urgenţă a Guvernului nr. 195/2005 privind protecţia mediului- conform prevederilor acesteia titularul a întocmit Planul de gestionare a disconfortului olfactiv. La înregistrarea la APM, GNM, DSP si/sau administraţia publică locală de petiţii ale cetăţenilor prin care se reclama disconfortul olfactiv creat de activitatea fermei aveţi obligaţia ca in termen de 10 zile de la luarea la cunostinţa de existenta petiţiilor, de a aplica toate măsurile din Planul de gestionare a disconfortului olfactiv, tehnicile BAT privind neutralizarea mirosurilor şi de a comunica APM Arad soluţia aleasa, cu indicarea termenelor de realizare.

Prezenţa şi concentraţia mirosurilor în aerul înconjurător se evaluează în conformitate cu standardele în vigoare, respectiv:

 - SR EN 16841-1 Aer înconjurător. Determinarea prezenţei mirosurilor în aerul înconjurător prin inspecţie în teren Partea 1: Metoda grilei;

 - SR EN 16841-2 Aer înconjurător. Determinarea prezenţei mirosurilor în aerul înconjurător prin inspecţie în teren Partea 2: Metoda dârei de miros;

 - SR EN 13725 Calitatea aerului. „Determinarea concentraţiei unui miros prin olfactometrie dinamică”;

sau cu alte standarde internaţionale care garantează obţinerea de date de o calitate ştiinţifică echivalentă.

**Se vor respecta prevederile:**

- OUG nr. 195/2005 privind protecția mediului, aprobată prin Legea 265/2006 cu modificările și completările ulterioare;

- OUG nr. 92/2021 privind regimul deşeurilor, aprobată prin Legea nr. 17/2023, cu modificările și completările ulterioare;

- Ordinului nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare;

- Legea nr. 104/2011 privind calitatea aerului înconjurător, cu modificările și completările ulterioare;

- Legea apelor nr. 107/1996, cu modificările și completările ulterioare;

- HG nr. 188/2002 privind condițiile de descărcare în mediul acvatic a apelor uzate, cu modificările și completările ulterioare;

- HG nr. 525/1996 republicată pentru aprobarea Regulamentului general de urbanism.

* Ordinul comun nr. 242/197 din 2005 al Ministrului Mediului şi Gospodăririi Apelor şi Ministrului Agriculturii, Pădurilor şi Dezvoltării Rurale pentru aprobarea organizării Sistemului naţional de monitoring integrat al solului, de supraveghere, control şi decizii pentru reducerea aportului de poluanţi proveniţi din surse agricole şi de management al reziduurilor organice provenite din zootehnie în zone vulnerabile şi potenţia vulnerabile la poluarea cu nitraţi [...];
* Ordinul comun nr. 296/216 din 2005 al Ministrului Mediului şi Gospodăririi Apelor şi Ministrului Agriculturii, Pădurilor şi Dezvoltării Rurale privind aprobarea Programului-cadru de acţiune tehnic pentru elaborarea programelor de acţiune în zone vulnerabile la poluarea cu nitraţi din surse agricole;
* OM nr. 333/165/2021 privind aprobarea Codului de bune practici agricole pentru protecţia apelor împotriva poluării cu nitraţi proveniţi din surse agricole, precum şi a Programului de acţiune pentru protecţia apelor împotriva poluării cu nitraţi proveniţi din surse agricole;
* H.G 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* [Deciziei Comisiei 2000/532/CE](https://www.legisplus.ro/Intralegis6/oficiale/afis.php?f=253009&datavig=2022-07-26&datav=2022-07-26&dataact=&showLM=&modBefore=) din 3 mai 2000 de înlocuire a Deciziei 94/3/CE de stabilire a unei liste de deşeuri în temeiul art. 1 lit. (a) din [Directiva 75/442/CEE](https://www.legisplus.ro/Intralegis6/oficiale/afis.php?f=253009&datavig=2022-07-26&datav=2022-07-26&dataact=&showLM=&modBefore=) a Consiliului privind deşeurile şi a Directivei 94/904/CE a Consiliului de stabilire a unei liste de deşeuri periculoase în temeiul art. 1 alin. (4) din [Directiva 91/689/CEE](https://www.legisplus.ro/Intralegis6/oficiale/afis.php?f=253009&datavig=2022-07-26&datav=2022-07-26&dataact=&showLM=&modBefore=) a Consiliului privind deşeurile periculoase, cu modificările ulterioare;H.G 1061/2008 - privind transportul deşeurilor periculoase şi nepericuloase pe teritoriul României,
* Regulamentului CE nr. 1069/2009 al Parlamentului European si al Consiliului European de stabilire a unor norme sanitare privind subprodusele de origine animala si produsele derivate care nu sunt destinate consumului uman si de abrogare a Regulamentului CE nr.1774/2002. - Regulamentul UE nr. 142/2011 al Comisiei de punere în aplicare a Regulamentului CE nr. 1069/2009 al Parlamentului European si al Consiliului

**şi a altor acte normative care reglementează proiectul/activitatea reglementată.**

**Documentația cuprinde:**

- Notificare conform Legii nr. 292/2018, întocmită de titularul proiectului și înregistrată la APM Arad cu nr. 11390/2300/R/13.07.2023;

- Certificat de Urbanism nr. 19/26.05.2022 emis de către Primăria comunei Semlac;

- Decizia etapei de evaluare iniţială nr. **12022/25.07.2023**, emisă de APM Arad;

- Extras de plan cadastral, plan de ansamblu, plan topografic;

- Împuternicire FN/10.10.2023 pentu domnul Petrea Ioan pentru a reprezenta societatea în relația cu APM arad;

- Declarație de luare la cunoștină de prevederile Regulamentului 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date ("GDPR");

- Consimțământ expres conform Legii nr. 9/2023 pentru modificarea şi completarea OUG nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative;

- Memoriu de prezentare şi memoriu de prezentare refăcut întocmit de titular conform anexei 5E din Legea nr. 292/2018;

- Proces verbal nr. 16177/11.09.2023, încheiat la APM Arad ca urmare a derulării etapei de încadrare a proiectului în procedura de evaluare a impactului asupra mediului;

- Punct de vedere nr.7359/14.12.2023 transmis de Primăria comunei Semlac;

- Aviz de gospodărire a apelor nr. 428/29.1.2023 emis de ANAR-ABA Mureş – Sistemul de Gospodărire a Apelor Arad;

- Notificarea de asistență de specialitate de sănătate publică nr. 389 din 29.09.2023 emisă de Direcţia de Sănătate Publică a Judeţului Arad, prin care se comunică că proiectul a fost evaluat, este în concordanţă cu legislaţia naţională privind condiţiile de igienă şi sănătate publică;

- Avizul de principiu favorabil nr. 10128 din 19.07.2023 emisă de Direcţia Sanitară Veterinară şi pentru Siguranţa Alimentelor Arad; și nr.13500/22.09.2023;

- Punctul de vedere favorabil nr.21428/25.09.2023 emis de Ministerul Agriculturii și Dezvoltării Urbane, Direcția pentru Agricultură Arad;

- Dovada achitării tarifelor aferente procedurii – OP din 26.06.2023 și OP din 11.09.2023;

- Certificat de Înregistrare seria B nr. 4034741, CUI 4251306060/19.05.2020 emis de Oficiul Registrului Comerțului de pe lângă Tribunalul Timiș;

- Extras de Carte Funciară nr.300361 Semlac, eliberat de OCPI Arad;

**Informarea şi participarea publicului la procedura de reglementare:**

* Anunţul privind depunerea solicitării de emitere a acordului de mediu publicat în cotidianul “Jurnalul Național” în data de 20.09.2023,
* Anunț afișat pe pagina de internet a Agenției pentru Protecția Mediului Arad (http://apmar.anpm.ro în data de 18.09.2023);
* Anunț privind decizia etapei de încadrare publicat în cotidianul “Jurnal Național” în data de 11.01.2024
* Anunț afișat la avizierul Primăriei comunei Semlac cu nr. 274/17.01.2024 înregistrat la APM Arad cu nr. 1208/248/R din 23.01.2024;
* Anunț afișat pe pagina de Internet a Agenției pentru Protecția Mediului Arad (http://apmar.anpm.ro în data de 29.01.2024).

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**Prezenta decizie este valabilă pe toată perioada de realizare a proiectului**,

În situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenția pentru Protecția Mediului Arad.

Autoritatea competentă decide, după caz, pe baza notificării titularului, menţinerea actelor de reglementare sau necesitatea revizuirii acestora, informând titularul cu privire la această decizie. Până la adoptarea unei decizii de către autoritatea competentă, în sensul prevăzut mai sus, este interzisă desfăşurarea oricărei activităţi sau realizarea proiectului, planului ori programului care ar rezulta în urma modificărilor care fac obiectul notificării.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Prezenta decizie poate fi contestată, în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului, au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă, prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile, prevăzută la art. 22 alin. (1), este gratuită şi trebuie să fie echitabilă, rapidă şi corectă.

Conform **HG 1000/2012, Art. 8** alin. (2) lit. ii) „Agenţiile judeţene pentru protecţia mediului au următoarele atribuţii principale: urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare.”

**La finalizarea proiectului/lucrărilor se va notifica APM Arad pentru întocmirea Procesului verbal de verificare a condiţiilor impuse prin prezenta decizie.**

**Procesul-verbal întocmit de către APM Arad se va anexa şi va face parte integrantă din procesul verbal de recepţie la terminarea lucrărilor şi din documentaţia care se va depune la APM Arad în vederea emiterii autorizaţiei de mediu, înainte de începerea activităţii.**

**Prezentul act de reglementare cuprinde 17 pagini și a fost emis în 2 exemplare originale.**

 **DIRECTOR EXECUTIV**

 **Dana Monica DĂNOIU**

**Șef Serviciu: Avize, Acorduri, Autorizații.**

**Claudiu Bociort**

**Întocmit: Micu Carmen Venera**

**Șef Serviciu: Calitatea Factorilor de Mediu**

**Potrea Nicoleta**

**Întocmit: Lacsan Maria**